Diari Oficial de la Generalitat Valenciana


Sumari del DOGV 5841, del 03-09-2008 (2008/9509)

Bases específiques que han de regir la convocatòria per a cobrir en propietat una plaça d'agent de la policia local.
--------------------------------------------------------------------------------------------------------------------

### Dades del document

Número de DOGV
:   5841

Data del DOGV
:   03-09-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/9509


Data del document
:   23-07-2008

Organisme emissor
:   Ajuntament de Montesa

Tipus de document
:   Convocatòria

Descriptors 

:   * Montesa
    * concurs administratiu
    * policia
    * administració local

Bases específiques que han de regir la convocatòria per a cobrir en propietat una plaça d'agent de la policia local. [2008/9509]  
Per Resolució de l'Alcaldia núm. 240, de 17 de juliol de 2008, es van aprovar les bases específiques que han de regir la convocatòria per a cobrir en propietat una plaça d'agent de la policia local.  
S'adjunten les bases reguladores que regiran la convocatòria:  
Bases específiques que han de regir la convocatòria per a cobrir en propietat una plaça d'agent de la policia local  
Bases per a la provisió d'una plaça d'agent de la policia local vacant en la plantilla de l'Ajuntament de Montesa per oposició lliure, d'acord amb el que disposa la Llei 6/1999, de 19 d'abril, de Policia Locals i de Coordinació de Policies locals de la Comunitat Valenciana; Decret 88/2001, de 24 d'abril, del Govern Valencià, pel qual s'establixen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana, ordes de desplegament i la Llei 7/2007, de 12 d'abril, Reguladora de l'Estatut Bàsic de l'Empleat Públic i la resta de normes d'aplicació.  
Primera. Objecte de la convocatòria  
És objecte de les presents bases, la provisió en propietat d'una plaça d'agent de la policia local, vacant en la plantilla de funcionaris d'este Ajuntament.  
La plaça està classificada en l'escala d'administració especial, subescala de servicis especials, denominació policia local, enquadrada en l'escala bàsica, categoria d'agent, corresponent a l'antic grup C, dels establits en l'article 25 de la Llei 30/1984, de 2 d'agost, i al nou subgrup C1 dels establits en la Llei 7/2007, Reguladora de l'Estatut Bàsic de l'Empleat Públic.  
La dita plaça està dotada amb les retribucions bàsiques corresponents a l'antic grup C i les complementàries que corresponguen, de conformitat amb la legislació vigent i acords municipals.  
Segona. Sistema selectiu  
El sistema selectiu serà el d'oposició i superació de curs selectiu en l'Institut Valencià de Seguretat Pública, de contingut teoricopràctic.  
Tercera. Requisits dels aspirants  
Per a ser admés al present procés selectiu i a la realització de les proves selectives que en ell es contenen, els aspirants hauran de reunir els següents requisits, referits al dia en què finalitze el termini de presentació d'instàncies i mantindre durant este, conforme al Decret 88/2001, de 24 d'abril, del Govern Valencià, pel qual s'establixen les bases i els criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana:  
a) Tindre nacionalitat espanyola.  
b) Estar en possessió del títol de Batxiller Superior o equivalent o complides les condicions per a obtindre'l en la data en què finalitze el termini de presentació d'instàncies.  
L'equivalència haurà de ser reconeguda com a tal per l'administració competent en cada cas concret i degudament acreditat en este sentit pels aspirants.  
c) No patir cap malaltia ni defecte físic que impedisca l'exercici de les corresponents funcions, d'acord amb el quadro d'exclusions mèdiques contemplades legalment, i tindre una estatura mínima d'1,65 metres per als hòmens i 1,60 metres per a les dones.   
d) Tindre complits 18 sense excedir l'edat màxima de 30 anys. Només als efectes de l'edat màxima, es compensarà el límit amb els servicis prestats anteriorment a l'administració local, com a policia local o auxiliar de policia local.  
e) No haver sigut separat/da, per mitjà d'expedient disciplinari, del servici de l'estat, de les comunitats autònomes o de les entitats locals, ni trobar-se inhabilitat per a l'exercici de funcions públiques.  
f) Estar en possessió dels permisos que habiliten per a la conducció de vehicles de les classes B i A, que permeta la conducció de motocicletes amb unes característiques de potència que no sobrepassen els 25 KW o una relació potència/pes no superior a 0,16 KW/Kg.  
Quarta. Presentació d'instàncies i documentació.  
Les instàncies sol·licitant prendre part en la present convocatòria es dirigiran a l'alcalde de l'Ajuntament de Montesa, presentant-se en el Registre General d'Entrada de l'Ajuntament o en la forma prevista que determina l'article 38.4 de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, durant un termini de 20 dies naturals a partir de l'endemà de la publicació de l'extracte d'esta convocatòria en el Boletín Oficial del Estado.  
A la instància s'acompanyarà:  
a) Fotocòpia compulsada del DNI.  
b) Justificant d'haver abonat els drets d'examen. Drets d'examen: 100,00 euros. El pagament es podrà realitzar per mitjà d'ingrés en el compte corrent de l'Ajuntament, en Bancaixa, número: 4558-0142-50-4582511922.  
En el dit resguard es farà constar la convocatòria a què correspon l'ingrés.  
Els citats drets d'examen només seran tornats als que no siguen admesos al procediment selectiu per falta d'algun dels requisits exigits per a prendre part en este.  
c) Fotocòpia compulsada del permís de conduir.  
d) Aquells aspirants que excedisquen de l'edat de 30 anys hauran de presentar, a l'efecte de compensar el límit d'edat, certificat dels servicis prestats anteriorment a l'administració com a policia local o auxiliar de policia local.  
e) Un certificat mèdic oficial (original) en què es faça constar expressament la seua capacitat per a concórrer a les proves físiques exigides per a l'accés a la categoria d'agent, així com que no es troben impedits o incapacitats per a l'accés a la funció pública. La presentació d'este document és de caràcter obligatori, de manera que la seua no-aportació pels interessats determinarà la seua exclusió de la llista provisional d'admesos, sense perjuí que eixe defecte s'esmene en el termini concedit amb tal finalitat. Si transcorregut el dit termini no s'haguera procedit a efectuar tal emena s'exclourà definitivament l'interessat d'este procés selectiu.  
L'original del certificat mèdic oficial aportat, serà tornat a l'interessat a la finalització de totes les proves selectives. No obstant això, els participants que no superen alguna de les proves selectives eliminatòries i queden, per tant, exclosos de la continuïtat del procés selectiu, podran a partir d'eixe moment sol·licitar la devolució del certificat mèdic.  
Els aspirants manifestaran, en la instància, que reunixen totes i cada una de les condicions exigides en la base tercera, referides a la data en què finalitze el termini de presentació.  
Quinta. Admissió d'aspirants  
Finalitzat el termini de presentació d'instàncies, per resolució de l'Alcaldia, es declararà aprovada provisionalment la llista d'admesos i exclosos, la qual s'adoptarà en atenció al que s'ha declarat pels aspirants i sense perjuí d'allò que s'ha determinat en les presents bases. La dita resolució, que es publicarà en el Butlletí Oficial de la Província, indicarà el termini de 10 dies hàbils per a esmena de defectes pels aspirants exclosos.   
Així mateix, en el dit termini es podrà presentar qualsevol reclamació pertinent pels interessats.  
Els errors de fet podran esmenar-se en qualsevol moment, d'ofici o a petició de l'interessat.  
Si no es produïx cap reclamació, suggeriment o petició d'esmena, la resolució provisional esdevindrà definitiva automàticament. En qualsevol altre cas, resoltes la reclamacions i esmenes, l'autoritat convocant elevarà a definitives les llistes d'admesos i exclosos mitjançant resolució que es publicarà igualment en el Butlletí Oficial de la Província, indicant-se la data, lloc i hora del començament de les proves.  
La publicació de la dita resolució serà determinant dels terminis a l'efecte de possibles impugnacions o recursos.  
Sexta. Tribunal qualificador   
El tribunal estarà compost pels següents membres, tots ells nomenats per l'Alcaldia Presidència de la corporació, amb veu i vot.  
President: titular, un funcionari de la mateixa categoria o superior designat per l'alcalde.  
Secretari: titular, el de la corporació o funcionari en qui delegue, que actuarà, a més com a vocal.  
Vocals:  
Titular: un representant designat per la direcció general de la Generalitat Valenciana competent en matèria de policia local.  
Titular: un representant designat per la direcció general de la Generalitat Valenciana competent en matèria d'administració local.  
Titular: un funcionari de la corporació de la mateixa categoria o superior, preferentment pertanyent al cos de la policia local.  
Titular: un funcionari de carrera designat pel president de la corporació, preferentment pertanyent al cos de la policia local.  
Titular: un funcionari de carrera designat pel president de la corporació.  
La designació dels membres del tribunal inclourà la dels respectius suplents i la seua composició es farà pública en el Butlletí Oficial de la Província junt amb la llista definitiva d'admesos i exclosos. La corporació sol·licitarà dels òrgans corresponents la designació dels seus respectius representants, que haurà d'efectuar-se en el termini dels 20 dies següents al de la recepció de la sol·licitud. Els vocals del tribunal posseiran la mateixa titulació o superior acadèmica que l'exigida per al lloc a seleccionar.   
El tribunal podrà disposar la incorporació d'assessors especialistes, amb veu però sense vot, per a les proves psicotècniques, mèdiques i d'aptitud física, i en este cas el seu nomenament es farà públic junt amb el del tribunal.  
El tribunal no podrà constituir-se ni actuar sense l'assistència, com a mínim, de la meitat dels seus membres titulars o suplents indistintament.  
Els membres del tribunal podran ser recusats pels aspirants de conformitat amb el que preveuen els articles 28 i 29 de la Llei 30/1992.  
A l'efecte del que disposa l'annex IV del Reial Decret 462/2002, de 24 de maig, el tribunal tindrà la categoria segona, tant respecte a les assistències dels membres del tribunal com als seus assessors i col·laboradors.  
Sèptima. Començament i desenrotllament de les proves  
Els aspirants seran convocats en crida única, excepte casos de força major degudament justificats i apreciats lliurement pel tribunal. La falta de presentació d'un aspirant en el moment de ser cridat a qualsevol dels exercicis obligatoris determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procediment selectiu.  
L'orde d'actuació dels aspirants per a tots aquells exercicis que no puguen realitzar-se conjuntament serà l'alfabètic, determinant-se pel tribunal per mitjà d'un únic sorteig realitzat abans del començament del primer exercici que ho requerisca.  
El tribunal podrà requerir en qualsevol moment als aspirants que acrediten la seua identitat, i amb este fi hauran d'anar proveïts del document nacional d'identitat.  
Una vegada començades les proves no serà obligatòria la publicació dels successius anuncis de celebració de la resta d'exercicis en el Butlletí Oficial de la Província. Estos anuncis es faran públics pel tribunal al tauler d'anuncis de l'Ajuntament amb 12 hores d'antelació al començament d'estes, si es tracta del mateix exercici, o de 48 hores si es tracta d'un nou exercici. Així mateix, la dita publicació i en els mateixos termes s'inserirà en la pàgina web de l'Ajuntament; www.montesa.es  
Octava. Procediment de selecció  
Fase d'oposició.  
Els exercicis de l'oposició seran els següents:  
Primer exercici. De caràcter obligatori i eliminatori.  
Mesurament d'estatura.  
Segon exercici. Prova psicotècnica. De caràcter obligatori i eliminatori.  
Consistirà a superar les proves psicotècniques aptitudinals i de personalitat, de conformitat amb el que establix l'annex III, de l'Orde de 23 de novembre de 2005, de la Conselleria de Justícia, Interior i Administracions Públiques (DOGV 5148, de 2 de desembre de 2005), per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic.   
Per al plantejament i correcció de la prova test, així com per a la realització de les entrevistes el tribunal estarà necessàriament assistit per almenys una persona llicenciada en Psicologia o Pedagogia.  
Els resultats obtinguts es contrastaran per mitjà d'una entrevista.   
Tercer exercici. Proves d'aptitud física. De caràcter obligatori i eliminatori.  
Consistiran a superar proves d'aptitud física que posen de manifest la capacitat per a l'exercici del lloc de treball el contingut i les marques mínimes de les quals seran, almenys, les següents:  
1. Escalada de corda amb presa de peus: hòmens, 4 metres; dones, 3 metres.  
2. Salt de longitud amb carrera: hòmens, 4 metres; dones, 3,80 metres.  
3. Salt d'altura: hòmens: 1,10 metres; dones, 1 metre.  
4. Carrera de velocitat en 60 metres: hòmens, 10 segons; dones, 12 segons.  
5. Carrera de resistència de 1000 metres: hòmens, 4 minuts; dones, 4 minuts 10 segons.  
Si el tribunal decidira establir una prova de natació, el contingut i les marques mínimes de la quals seran, en 50 metres: hòmens, 57 segons; dones, 1 minut.  
Quart exercici. Qüestionari. De caràcter obligatori i eliminatori.  
Consistirà a contestar correctament, per escrit, un qüestionari de 50 preguntes, amb quatre respostes alternatives, una d'elles certa, en un temps màxim de 45 minuts, sobre els temes relacionats en els grups I al IV, ambdós inclusivament, del temari inclòs com a annex a estes bases.  
Les contestacions errònies es valoraran negativament amb una penalització equivalent a l'anul·lació d'una resposta correcta per cada cinc contestacions errònies. Les respostes en blanc no penalitzaran.  
Quint exercici. Supòsit pràctic. De caràcter obligatori i eliminatori.  
Consistirà en la realització d'un exercici escrit amb una duració màxima d'una hora, que fixarà el tribunal abans de la realització, que versarà sobre el desenvolupament d'un supòsit policial sobre les activitats, funcions i servicis propis de l'ocupació de l'agent. Es valorarà la redacció, neteja, ortografia i la claredat en l'exposició de totes les actuacions i mesures que hagen d'adoptar-se en relació amb el supòsit plantejat. Es podran acompanyar o fixar sobre pla que aporte el tribunal, les actuacions policials.  
Correspondrà la lectura d'este exercici al tribunal.  
Sext exercici. Desenvolupament del temari. De caràcter obligatori i eliminatori.  
Consistent a desenvolupar per escrit, durant un temps d'una hora i 15 minuts, dos temes triats per l'aspirant de quatre extrets per sorteig, dels grups I a IV, ambdós inclusivament, dels que componen el temari inclòs com a annex d'estes bases. Els dits temes seran llegits en sessió pública davant del tribunal, que podrà formular les preguntes o aclariments que sobre estos jutge oportuns. Es valorarà la claredat d'idees i el coneixement sobre els temes exposats.  
Sèptim exercici. Reconeixement mèdic. De caràcter obligatori i eliminatori.  
Consistirà a superar un reconeixement mèdic, d'acord amb el quadro d'exclusions mèdiques que es determinen en l'annex II de l'Orde de 23 de novembre de 2005, de la Conselleria de Justícia, Interior i Administracions Públiques, per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic.   
La superació d'esta prova, realitzada d'acord amb l'Orde de 23 de novembre de 2005, homologada expressament per l'IVASP, tindrà una validesa d'un any des de la seua realització quedant exempts de realitzar-la aquells que, en el dit període, l'hagen superada, sempre que no es produïsquen malalties o malalties que, a juí del tribunal mèdic, justifiquen tornar a passar-les.  
La càrrega de la prova de l'homologació del reconeixement mèdic, així com de la data de la seua realització, correspon exclusivament als aspirants que pretenguen fer valdre esta exempció. Si el tribunal considera que les circumstàncies descrites no es troben prou acreditades o se susciten dubtes sobre la seua homologació, el tribunal podrà acordar que l'aspirant o els aspirants que es troben en esta situació realitzen el present exercici.  
Octau exercici. Valencià. De caràcter obligatori i no eliminatori.  
Consistirà a traduir del valencià al castellà i viceversa un text proposat pel tribunal, en un temps a determinar.   
Nové exercici. Temes locals. De caràcter obligatori i no eliminatori.  
Consistirà a contestar correctament, per escrit, un qüestionari de 50 preguntes, amb quatre respostes alternatives, una d'elles certa, en un temps màxim de 45 minuts, sobre els temes locals de l'annex, que componen el grup quint.  
Les contestacions errònies es valoraran negativament amb una penalització equivalent a l'anul·lació d'una resposta correcta per cada cinc contestacions errònies. Les respostes en blanc no penalitzaran.  
Novena. Qualificació dels exercicis  
- Els exercicis primer, segon, tercer i sèptim seran qualificats com a apte o no apte.   
- Per a les qualificacions dels exercicis segon, prova psicotècnica, i sèptim, reconeixement mèdic, hauran de tindre's en consideració els criteris establits, a este efecte, en els annexos III i II, respectivament, de l'Orde de 23 de novembre de 2005, de la Conselleria de Justícia, Interior i Administracions Públiques, per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic (Diari Oficial de la Comunitat Valenciana número 5148, de 2 de desembre de 2005).  
- En el tercer dels exercicis, proves d'aptitud física, la qualificació d'apte s'obtindrà per la superació, com a mínim, de quatre de les proves.  
- Els exercicis quart, qüestionari; quint, supòsit pràctic i; sext, desenvolupament del temari, es qualificaran de 0 a 10 punts, havent d'obtindre's un mínim de 5 punts per a superar-lo.  
- L'octau exercici, valencià, es qualificarà de 0 a 4 punts.  
- El nové exercici, temes locals, es qualificarà de 0 a 5 punts.  
- La valoració dels exercicis quint i sext s'efectuarà per mitjà de l'obtenció de la mitjana aritmètica de cada un dels membres del tribunal de selecció, havent de rebutjar-se, a estos efectes, totes les puntuacions, màximes i mínimes, quan entre elles existisca una diferència de 4 punts o més, servint, si és el cas, com a punt de referència la puntuació màxima obtinguda.  
Deu. Publicitat de les qualificacions   
Finalitzades les proves selectives, el tribunal farà pública al tauler d'anuncis de l'Ajuntament la relació d'aspirants aprovats, si n'hi ha, per orde de puntuació aconseguida, i elevarà la dita relació a l'òrgan competent, i remetrà, així mateix, l'acta de l'última sessió, sense que puguen declarar que ha superat el present procediment selectiu un nombre d'aspirants superior al de places convocades.  
El tribunal formularà proposta a la corporació de l'aspirant que, havent superat el procés selectiu, i prèvia la presentació de la documentació exigida en la base tercera, haurà de ser nomenat com a funcionari en pràctiques, per a la seua incorporació a l'Institut Valencià de Seguretat Pública, per a seguir el curs de formació teoricopràctic de caràcter selectiu i obligatori.  
Quan l'aspirant aprovat renuncie a continuar el procés de selecció o siga exclòs d'este per no tindre algun dels requisits exigits, no presentar la documentació o per falsedat d'esta, o per no superar el curs selectiu, s'anul·laran les actuacions respecte d'este i el tribunal podrà proposar la inclusió en la llista d'admesos del mateix nombre que el d'exclosos per les anteriors causes, que s'incorporaran a la realització del curs selectiu en les mateixes condicions que les assenyalades en l'article 9 del Decret 88/2001, de 24 d'abril, del Govern Valencià, pel qual s'establixen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana.  
El curs selectiu es desenvoluparà de la forma en què determinen els articles 9 a 12 del Decret 88/2001, del Govern Valencià.  
Onze. Presentació de documents  
L'aspirant proposat pel tribunal haurà d'aportar davant de la corporació, en el termini màxim de 20 dies hàbils des que es faça pública la relació d'aspirants aprovats, els documents acreditatius de les condicions de capacitat i requisits exigits en estes bases que no hagen sigut aportats amb anterioritat.  
Si l'aspirant té la condició de funcionari de carrera quedarà exempt de justificar documentalment les condicions generals que ja consten acreditades per a obtindre el seu anterior nomenament. En tot cas, hauran de presentar original o fotocòpia compulsada del seu nomenament com a funcionari de carrera i el títol acadèmic exigit.  
Qui dins del termini indicat, i excepte cas de força major, no presente la documentació, o d'esta es deduïx que no té algun dels requisits exigits, no podrà ser nomenat funcionari, i donarà lloc a la invalidesa de l'actuació respecte d'este i la nul·litat subsegüent dels actes del tribunal respecte a este, sense perjuí de la responsabilitat en què puga haver incorregut, si és el cas.  
Tretze. Nomenament com a funcionari de carrera  
Finalitzat el curs teoricopràctic, l'Institut Valencià de Seguretat Pública comunicarà a l'òrgan competent de la corporació local la relació dels aspirants que l'hagen superat, amb indicació de la qualificació obtinguda, a l'efecte del seu nomenament com a funcionari de carrera. Igualment, comunicarà la relació dels aspirants que no hagen superat el curs teoricopràctic.  
Els nomenaments hauran d'efectuar-se en el termini màxim de 15 dies, comptats des de la comunicació de l'Institut Valencià de Seguretat Pública.  
Catorze. Borsa de treball  
El tribunal està facultat per a decidir la constitució o no d'una borsa de treball per a cobrir les necessitats temporals i d'interinitat que puguen produir-se, amb aquells aspirants que hagen superat almenys els quatre primers exercicis i no es troben sotmesos a cap causa que impedisca el normal exercici de la funció pública.   
Si es crea la dita borsa, esta anul·larà les anteriors.  
Si es decidix crear una borsa de treball, s'inclourà en l'última acta, una llista amb els aspirants que reunint el requisit anterior, no estiguen inclosos en la llista d'aprovats, per orde de puntuació obtinguda, tenint prioritat els aspirants que hagen superat un nombre més gran de proves.  
En cas d'igualtat en el nombre de proves superades i/o en la puntuació, este es resoldrà per l'orde d'intervenció dels aspirants.  
Catorze. Incidències i normativa  
14.1. El tribunal queda autoritzat per a resoldre els dubtes que es presenten i prendre els acords necessaris per al bon orde del procés selectiu en tot el no previst en les presents bases.  
14.2. La convocatòria es regirà, en el no previst per estes bases, per la normativa bàsica estatal sobre la funció pública continguda en la Llei 30/1984, 2 d'agost, de Mesures per a la Reforma de la Funció Pública, modificada per la Llei 22/1993, de 29 de desembre, en el text refós de les disposicions legals vigents en matèria de règim local, aprovat per Reial Decret Legislatiu 781/1986, de 18 d'abril, Reial Decret 896/1991, de 7 de juny, així com per la normativa autonòmica valenciana sobre funció pública, Decret 33/1999, de 29 de març, Llei 6/1999, de Coordinació de la Policia Local, i en particular, el Decret 88/2001, de 24 d'abril, del Govern Valencià, pel qual s'establixen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana, per l'Orde d'1 de juny de 2001, de la Conselleria de Justícia i Administracions Públiques, de desplegament del Decret 88/2001, de 24 d'abril, per l'Orde de 23 de novembre de 2005, de la Conselleria de Justícia, Interior i Administracions Públiques i la resta de normes reglamentàries.  
14.3. Contra les presents bases, l'acord aprovatori de les quals és definitiu en la via administrativa, i tots els actes administratius definitius que es deriven d'estes, podrà interposar-se pels interessats legitimats els oportuns recursos en els casos i en la forma establits en la Llei 4/1999 que modifica la Llei 30/1992, de Règim Jurídic de les Administracions Públiques i del Procediment Administratiu Comú.  
Quinze. Publicació  
Les presents bases es publicaran en el Butlletí Oficial de la Província, en el Diari Oficial de la Comunitat Valenciana i, l'anunci de la convocatòria, en extracte, en el Boletín Oficial del Estado. La resta d'anuncis durant el desenvolupament del procés selectiu tindrà lloc al tauler d'anuncis de l'Ajuntament, excepte els casos concrets que en estes bases s'indique que tindrà lloc en el Butlletí Oficial de la Província. Així mateix, seran objecte de publicació en la pàgina web de l'ajuntament, www.montesa.es  
ANNEX  
Temari agent de policia  
Grup I. Dret constitucional i administratiu  
Tema 1. La Constitució espanyola de 1978. Estructura, contingut i principis bàsics. Reforma de la Constitució.  
Tema 2. Organització política de l'estat espanyol. Classe i forma d'estat. Organització territorial de l'estat. La Corona: funcions constitucionals del rei. Successió i regència. El referendament.  
Tema 3. Les Corts Generals: les cambres. Composició, atribucions i funcionament. La funció legislativa. El poder executiu: el govern. Relacions entre el govern i les Corts Generals. El poder judicial. Estructura, organització i funcionament dels tribunals en el sistema espanyol.  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.  
Tema 5. Drets i deures fonamentals de la persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i llibertats.  
Tema 6. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia.   
Tema 7. L'administració pública. La hisenda pública i l'administració tributària. El ciutadà i l'administració.  
Tema 8. El dret administratiu. Fonts. Normes no parlamentàries amb rang de Llei. El Reglament.  
Tema 9. El procediment administratiu. Marc jurídic. Fases del procediment. L'audiència de l'interessat. Notificacions. El procediment sancionador administratiu. La revisió administrativa de l'acte administratiu. Procediments i límits de la revisió. Recursos administratius. El recurs contenciós administratiu.  
Tema 10. La Unió Europea: institucions. L'ordenament jurídic de la Comunitat Europea. La recepció, aplicació i control del dret comunitari a Espanya.  
Grup II. Règim local i policia  
Tema 11. El municipi: òrgans unipersonals de govern. L'alcalde. Els tinents d'alcalde. Els regidors.  
Tema 12. Òrgans col·legiats de govern. L'Ajuntament en Ple. La Comissió de Govern. Òrgans consultius i participatius: les comissions informatives. Les juntes de districte.  
Tema 13. La funció pública en general i els funcionaris de les entitats locals. Organització de la funció pública local. El personal al servici de les administracions locals: concepte i classes. Drets i deures de les policies locals. Adquisició i pèrdua de la condició de funcionari.  
Tema 14. Responsabilitat dels funcionaris públics. Reglament de règim disciplinari. Incoació i tramitació d'expedients.  
Tema 15. Obligacions i competències dels ajuntaments. Les ordenances municipals: concepte i classes. Infraccions. Potestat sancionadora. Els bans d'Alcaldia.  
Tema 16. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de les forces i cossos. Policia governativa i judicial.  
Tema 17. La policia local. Ordenament legislatiu de la policia local. Missions i objectius. Disposicions estatutàries comunes. Estructura orgànica i funcional.  
Tema 18. El binomi policia local-ciutadà. Principis bàsics i normes d'actuació. Suports ètics. Règim disciplinari dels funcionaris de policia local.  
Tema 19. La legislació sobre policies locals i de coordinació de policia local de la Comunitat Valenciana. La coordinació de les policies locals. Estructura i organització de les policies locals de la Comunitat Valenciana. Règim estatutari.   
Tema 20. L'Institut Valencià de Seguretat Pública. Regulació legal. Fins i funcions. La formació de les policies locals de la Comunitat Valenciana. El registre de policies locals. Sistema retributiu de les policies locals de la Comunitat Valenciana. Premis i distincions.  
Grup III. Dret penal, policia administrativa i sociologia  
Tema 21. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.  
Tema 22. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos; amenaces; coaccions. Les tortures i altres delictes contra la integritat moral.  
Tema 23. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució. Infraccions a les disposicions de trànsit i seguretat constitutives de delicte  
Tema 24. Delictes contra el patrimoni i l'orde socioeconòmic: furts, robatoris, extorsió, robatori i furt de vehicles.  
Tema 25. Delictes contra l'administració pública: prevaricació i altres comportaments injustos; abandó de destí i l'omissió del deure de perseguir delictes; desobediència i denegació d'auxili; infidelitat en la custòdia de documents i de la violació de secrets. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.  
Tema 26. Llei Orgànica Reguladora del Procediment d'Habeas Corpus. De la denúncia i la querella. De l'exercici del dret de defensa. L'assistència d'advocat. El tractament de presos i detinguts. L'entrada i l'escorcoll en lloc tancat.   
Tema 27. La policia judicial. De la comprovació del delicte i esbrinament del delinqüent. Funcions de la policia local com a policia judicial. L'atestat policial.  
Tema 28. Policia administrativa. Protecció civil. Medi ambient. Urbanisme. Patrimoni historicoartístic. Ocupació de les vies públiques. Escolarització. Espectacles i establiments públics. Venda ambulant.  
Tema 29. Els grups socials. Formació dels grups socials. Les masses i la seua tipologia. El procés de socialització.  
Tema 30. La delinqüència. Models explicatius i factors. Els comportaments col·lectius. Comportament en desastres, efectes i conseqüències dels desastres. Reacció davant de situació de desastres.  
Grup IV. Policia de trànsit i circulació  
Tema 31. El trànsit i la seguretat viària: concepte i objectius. L'home com a element de seguretat viària. Els conductors. Els vianants. El vehicle. Les vies.   
Tema 32. La normativa sobre trànsit, circulació de vehicles de motor i seguretat viària: la llei de bases i el seu text articulat. Tipificació de les principals infraccions. Infraccions de trànsit que constituïxen delicte. El Codi de Circulació i els seus preceptes encara vigents.  
Tema 33. El reglament general de circulació. Estructura. Principals normes de circulació.   
Tema 34. El reglament general de conductors. Normes generals Classes dels permisos de conduir i els seus requisits. Validesa. Equivalències.  
Tema 35. Reglament general de vehicles. Normes generals. Categories. Les seues condicions tècniques. La inspecció tècnica de vehicles. Assegurança obligatòria de responsabilitat civil. Infraccions i diligències policials.  
Tema 36. Reglament del procediment sancionador en matèria de trànsit. Fases del procediment i contingut. Mesures cautelars: immobilització de vehicles. Retirada de vehicles de la via.  
Tema 37. El transport. Classes de transport. Servici públic de viatgers i servici públic de mercaderies o mixt. El servici privat. Transport escolar i de menors. Transport de mercaderies perilloses.  
Tema 38. Alcoholèmia. Legislació aplicable. Taxes d'alcoholèmia. Normes d'aplicació per a les proves reglamentàries. Infraccions i diligències policials.  
Tema 39. Els accidents de tràfic: concepte i consideracions prèvies. Les seues causes, classes i fases. Actuacions de la policia local en accidents de trànsit: d'urgència i tecnicoadministratives.  
Tema 40. Òrgans competents en matèria de trànsit i seguretat vial. El Consell Superior de Trànsit. Especial consideració de les competències municipals.  
Grup V. Temes locals  
Tema 41. El municipi de Montesa. Història. Evolució. Demografia. Festes. Cultura. Tradicions i costums.  
Tema 42. Ordenances generals de l'Ajuntament de Montesa. Ordenances fiscals de l'Ajuntament de Montesa.  
Tema 43. L'Ajuntament de Montesa. Edificis públics. Guia de carrers. Principals vies de comunicació i organismes públics dels que depenen. Qualificació del sòl segons usos i activitats. Partides rurals. Municipis limítrofs.  
Contra les presents bases, que posen fi a la via administrativa, es podrà interposar pels interessats recurs de reposició en termini d'un mes davant de l'Alcaldia, previ al contenciós administratiu, en termini de dos mesos davant del Jutjat Contenciós Administratiu de València, a partir de l'endemà de la publicació de l'anunci en el Diari Oficial de la Comunitat Valenciana.  
Montesa, 23 de juliol de 2008.- L'alcalde: José Albalat Grimaltos.